Lav et referat af nedenstående tekst:

Tekst:
Det er ægte efterårsvejr i dag, og der kommer endnu mere af slagsen i morgen, tirsdag. Lidt koldere luft slår ned igennem Danmark i morgen fra nordvest. I forbindelse med tirsdagens regnbyger vil der komme kraftige vindstød i hele landet. De kraftigste vindstød ventes ved Vestkysten, hvor de kan nå op omkring 28,5 meter per sekund, som er stærk storm. Allerede i aften og nat begynder det at blæse op i Nordjylland, og fra tirsdag morgen vil der stedvis optræde vindstød af stormstyrke. I løbet af formiddagen vil det meste af Vestkysten få stormstød, og nogle steder kommer der også vindstød af stærk storm. I eftermiddagstimerne vil der også komme kraftige vindstød i de østlige egne. De vil generelt være af kulingstyrke, men lokalt kan der også optræde stormstød. Det vil ruske i træer og husgavle, og de kraftigste vindstød kan sende trampoliner og havemøbler på en flyvetur. I aftentimerne vil vindstødene blive færre og mindre kraftige, men ved Vestkysten kan der stadig optræde stormstød. Der kommer byger i hele landet, men Nordjylland skånes til dels af de norske fjelde.

Referat:
Det kan blive en blæsende, regnfuld og kold tirsdag.